คอนนี้อายุครรภ์ 36 สัปดาห์ 4 วัน มีมูกสีน้ำตาลออกมาบางทีเป็นสีแดง แต่ไม่มาก ไม่มีอาการปวดท้อง หรือท้องแข็ง จะเป็นอันตรายต่อลูกมั้ยคะ หรือต้องทำยังไงต่อไป อยากให้ครบ 38 สัปดาห์ก่อน นัดผ่าคลอดค่ะ
สวัสดีค่ะ หากอายุครรภ์ 36 สัปดาห์ 4 วัน ถือว่าอยู่ในช่วงท้ายของการตั้งครรภ์แล้ว โดยหากคลอดที่ 37 สัปดาห์ขึ้นไป ก็จะถือเป็นการคลอดที่ครบกำหนด ไม่ได้เป็นการคลอดก่อนกำหนดค่ะและในช่วงท้ายของการตั้งครรภ์นั้น การมีมูก หรือมูกเลือดออกมา เป็นสิ่งที่สามารถเกิดขึ้นได้ โดยอาจพบได้ถึง 3 สัปดาห์ก่อนกำหนดคลอด ซึ่งไม่ได้ถือว่าอันตรายอะไรค่ะ เป็นแค่สัญญาณว่าใกล้คลอดแล้ว นอกจากนี้ อาจมีอาการท้องแข็งเกิดขึ้นเป็ครั้งคราวได้ด้วยแต่หากเริ่มมีอาการที่บ่งว่ากำลังจะเข้าสู่ระยะคลอดแล้ว ได้แก่ มีน้ำใสๆ ออกจากช่องคลอด ซึ่งก็คือน้ำคร่ำ หรือมีท้องแข็งเกิดขึ้นเป็นระยะๆ ถี่ๆ หรือเป็นต่อเนื่อง ก็ควรไปรีบไปโรงพยาบาลที่ได้ไปฝากครรภ์ไว้ค่ะ